பைரோமெல்லிடிக் இருநீரிலி

பைரோமெல்லிடிக் இருநீரிலி (Pyromellitic dianhydride) என்பது C6H2(C2O3)2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு இரட்டை கார்பாக்சிலிக் அமில நீரிலியாகவும் கருதப்படுகிறது. காப்டன் போன்ற பல்லிமைடு பலபடிகள் தயாரிப்பில் இதைப் பயன்படுத்துகிறார்கள். பைரோமெல்லிடிக் இருநீரிலி வெண்மை நிறத்தில் ஒரு திண்மமாகக் காணப்படுகிறது.
1,2,4,5-டெட்ராமெத்தில்பென்சீனை வாயுநிலை ஆக்சிசனேற்றம் செய்து பைரோமெல்லிடிக் இருநீரிலி தயாரிக்கப்படுகிறது. 1,2,4,5-டெட்ராமெத்தில்பென்சீனுடன் தொடர்புடைய வழிப்பெறுதிகளும் இதற்காகப் பயன்படுத்தப்படுகின்றன. 

C6H2(CH3)4  +  6 O2  →    C6H2(C2O3)2  +  6 H2O

என்பது இவ்வினைக்கான சமன்பாடு ஆகும்:F. Röhrscheid "Carboxylic Acids, Aromatic" in Ullmann's Encyclopedia of Industrial Chemistry, Wiley-VCH, Weinheim, 2012. .

 மேற்கோள்கள் 

பகுப்பு:கார்பாக்சிலிக் நீரிலிகள்